**KÄSUNDUSLEPING NR. 01**

Tallinnas, 01.01.2013.a.

**Sinu Firma OÜ** (reg. kood: 12234566), asukohaga Nuustiku 7 Tallinn 11111, keda esindab volituse/põhikirja alusel juhatuse liige Lahe Mees (reg./isikukood: 1234567) (edaspidi Käsundiandja), ühelt poolt ja

**Puu Pakk** (isikukood: 123445), asukohaga Metsa 1 Tallinn 12345 (edaspidi Käsundisaaja), teiselt poolt sõlmisid käesoleva käsunduslepingu (edaspidi nimetatud Leping) alljärgnevas:

1. **LEPINGU ESE**
   1. Käsundisaaja kohustub osutama Käsundiandjale järgmisi teenuseid (edaspidi Teenused):
      1. ?
      2. ?
2. **KÄSUNDIANDJA ÕIGUSED JA KOHUSTUSED** 
   1. Käsundiandja kohustub:
      1. andma Käsundisaaja nõudel informatsiooni, samuti Teenuste osutamiseks vajalikke dokumente. Käsundiandja kohustub Käsundisaajale andma originaaldokumendid või nende notariaalselt kinnitatud ärakirjad, kui see on Teenuste osutamiseks vajalik;
      2. teavitama Käsundisaajat nii Lepingu sõlmimisel, kui ka viivitamatult Lepingu täitmise käigus asjaoludest, mis mõjutavad või võivad mõjutada Teenuste osutamist Käsundisaaja poolt;
      3. aktsepteerima Käsundisaaja poolt Teenuste osutamisel tehtud tehinguid, mis on teostatud kooskõlas Lepinguga;
      4. andma viivitusteta Käsundisaajale juhiseid Teenuste osutamiseks, kui Käsundisaaja neid nõuab.
   2. Käsundiandjal on õigus:
      1. saada Käsundisaajalt informatsiooni Teenuste osutamise käigu kohta vastavalt Käsundiandja poolt esitatud taotlusele;
      2. anda Käsundisaajale vajadusel Lepingu täitmise käigus juhiseid Teenuste osutamise kohta.
3. **KÄSUNDISAAJA ÕIGUSED JA KOHUSTUSED** 
   1. Käsundisaaja kohustub:
      1. osutama Käsundiandjale Lepinguga kokku lepitud Teenuseid parimal võimalikul viisil;
      2. teavitama viivitamatult Käsundiandjat asjaoludest, mis mõjutavad või võivad mõjutada oluliselt kokkulepitud Teenuste osutamist või ajendada Käsundiandjat muutma Teenuste osutamiseks antud juhiseid;
      3. andma Käsundiandjale üle Käsundiandja nõudel Teenuste osutamise käigus koostatud dokumendid hiljemalt ühe kuu jooksul peale vastava nõude saamist ning eeldusel, et Teenuste eest on tasutud;
      4. Lepingu lõppemisel viivitamatult tagastama Käsundiandjale tema poolt Käsundisaajale Teenuste osutamiseks üle antud dokumendid. Juhul, kui Käsundisaaja on Teenuste osutamisel teinud tehinguid, kohustub Käsundisaaja Käsundiandjale üle andma ka nimetatud tehinguid puudutavad dokumendid.
   2. Käsundisaajal on õigus:
      1. määrata kindlaks Teenuste osutamise kord ja viis, arvestades Käsundiandja juhiseid;
      2. Käsundiandja poolt antud juhistest kõrvale kalduda, kui see on vastavalt asjaoludele põhjendatud, vajalik ja mõistlik.
4. **TASU MAKSMINE JA KULUDE TASUMNE**
   1. Teenustega seotud kulude ja Teenuste eest tasumise osas (edaspidi Tasu) on pooled kokku leppinud järgmiselt:
      1. Lepingu raames osutatud teenuste eest tasub Käsundiandja Käsundisaajale Tasu summas 2000 (*sõnadega*) eurot.
      2. Käsundiandja tasub Käsundisaajale vastavate kuludokumentide alusel järgmised kulud:
         1. ?
         2. ?
5. **LEPINGU JÕUSTUMINE JA LÕPPEMINE**
   1. Leping jõustub selle sõlmimise kuupäevast ja kehtib ajani, kuni Käsundisaaja on osutanud Käsundiandjale Lepinguga kokkulepitud Teenused või Lepingu ülesütlemiseni Poole poolt või Lepingu lõppemiseni muul alusel.
   2. Mõlemal Poolel on õigus Leping igal ajal üles öelda, teatades sellest teisele poolele kirjalikus vormis.
6. **LÕPPSÄTTED**
   1. Lepingu muudatused ja täiendused vormistatakse kirjalikult ja allkirjastataks mõlema Poole poolt.
   2. Leping on konfidentsiaalne. Lepingust tulenevaid andmeid võib avaldada teise Poole nõusolekul. Konfidentsiaalsusnõuet rikkunud pool on kohustatud teisele poolele tasuma leppetrahvi 10000 (*sõnadega*) eurot 14 päeva jooksul vastava nõude saamise päevast. Leppetrahvi tasumise õigus ei võta ära õigust nõuda kahju hüvitamist ja konfidentsiaalsusnõude täitmist.
   3. Lepingust tulenevad vaidlused lahendatakse läbirääkimiste teel. Kokkuleppe mittesaavutamisel kuuluvad vaidlused lahendamisele Harju Maakohtus.
   4. Leping on koostatud kahes eksemplaris, millest kummalegi poolele jääb üks eksemplar.

Poolte andmed:

**Käsundiandja: Käsundisaaja:**

Sinu Firma OÜ Puu Pakk

Registrikood: 123456 Isikukood: 1234677

Aadress: Nuustiku 7 Tallinn 11111 Aadress: Metsa 1 Tallinn 12345

Tel. Tel.

epost: epost:

Poolte allkirjad:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Käsundiandja Käsundisaaja